Koolieelne Lasteasutus Kaseke
SISEHINDAMISE ARUANNE

(2006-2009 perioodi eest)

Narva 2010

1. Üldandmed

	Õppeasutuse nimetus
	Koolieelne lasteasutus Kaseke

	Juht
	Galina Jakovleva

	Õppeasutuse aadress
	Energia 4-a, 20304 Narva, Ida-Virumaa

	Õppeasutuse telefon
	+372 35 92 084

	Õppeasutuse e-post
	narvakaseke@hot.ee

	Õppeasutuse kodulehekülg
	http://lasteaiad.narvakultuur.ee/kaseke

	Õppeasutuse pidaja
	Narva Linnavalitsus

	Pidaja aadress
	Peetri plats 1, 20308 Narva, Ida-Virumaa

	Laste arv
	136 (seisuga 01.01.2009.a.)

	Personali arv
	27 (seisuga 01.01.2009.a.)

	Pedagoogilise personali arv
	23 (seisuga 01.01.2009.a.)

	Sisehindamise periood
	2006./2007. – 2009./2010. õa


2. Õppeasutuse lühikirjeldus ja eripära
Koolieelsel lasteasutusel Kaseke on olemas tegevusluba nr. 3427 HTM, mis on väljastatud 01.10.2004.a. haridus- ja teadusministri käskkirja nr. 942 alusel.

Koolieelne Lasteasutus Kaseke on Narva kesklinnas asuv munitsipaallasteasutus, mille teeninduspiirkond on määratud Narva Linnavolikogu 21.04.2009.a määrusega nr 66. Lasteaed töötab alates 1962. aastast ja kannab koolieelse lasteasutuse Kaseke nime alates 1998. aastast vastavalt 12.04.2004.a. määrusele nr. 18/12.

2009. aastal koolieelne lasteasutus Maasikas liitus lasteaiaga Kaseke. Nüüd koolieelses lasteasutuses Kaseke on 2 kahekorruselist hoonet. Käesoleval ajal töötab lasteaias 8 rühma - 3 sõimerühma ja 5 aiarühma. Seisuga 01.01.2009.a. käib lasteaias 136 last.
Õppe- ja kasvatustöö toimub:

- sõimerühmades, kus on 1-3-aastased lapsed

- aiarühmades, kus on:

nooremates rühmades 3-5-aastased lapsed,

keskmises rühmas 5-6-aastased lapsed,

vanemas rühmas 6-7-aastased lapsed.

Lasteasutuses toimub õppe- ja kasvatustegevus vene keeles.

Lasteaed on avatud tööpäevadel 06.30 - 18.30

Õppeaasta algab 1. septembril ja lõpeb 31. augustil.

Lasteasutuses on olemas renoveeritud eesti keele ja logopeedi kabinet, 2 kaasaegset kööki, 2 muusika- ja liikumissaali.

Koolieelne lasteasutus Kaseke asub Narva linna keskosas. Kõrval asuvad staadion, Tartu Ülikooli Narva kolledž, Narva Peetri kool, Narva lastekodu, turg, kauplused, park, eluhooned. Lasteasutuse territoorium on hästi haljastatud, alati korras ja puhas.
Igas rühmas  on  olemas oma ruumid  (riietusruum,  mänguruum,  magamisruum,
tualettruum). Rühmaruumides on loodud arendav keskkond, mis pakub lastele tegutseda iseseisvalt ja arendab nende loovust.
Prioriteetseks tegevussuunaks oli kunsti- ja esteetiline.
Enne 01.01.2009.a. töötas koolieelses lasteasutuses Kaseke 29 inimest. Pärast lasteaia Maasikas liitumist lasteaiaga Kaseke lasteasutuses töötab 49  inimest (seisuga 31.12.2009.a.), neist: 16 rühmaõpetajat,  2 liikumis- ja muusikaõpetajat, eesti keele õpetaja,  2 logopeedi ning 26 inimest teenindavast personalist.

Lasteaia tööd korraldavad ja juhtivad direktor ning õppealajuhataja. 
Arengukavas 2006.-2009. on esitatud lasteaia missioon, visioon ning põhieesmärgid.
Arengukava eesmärgid:

	Õppeaasta
	Eesmärgid


	2006.-2007.
	Laste õpetamine ja üleskasvatamine lähtudes nende individuaalsetest, soolistest ja  rahvuslikest omapäradest.

	2007.-2008.
	Lastevanemate pedagoogilise pädevuse tõstmine ning nende kaasamine õppe- kasvatuslikku protsessi. 

	2008.-2009.
	Õppe-kasvatusliku protsessi läbi mängulise tegevuse läbiviimise tagamine

	2009.-2010.
	Laste tervise parandamisele ja nende füüsilisele kasvatamisele suunatud kompleksse süsteemi loomine. 


Visioon:

Kaseke on koolieelne lasteasutus, milles:
1. Laps realiseerib oma õigust personaalsele arengule vastavuses oma nõudmistega, oskustega ja võimalustega;
2. Õpetaja annab lapsele võimalust iseendana olla, organiseerib igasugust õppe-ja tunnetamistegevust, loob tingimused lapse tervise säilitamiseks;
3. Õpetaja arendab oma professionaalseid ja personaalseid omadusi;
4. Juhataja tagab laste ja pedagoogide tegevuse edu;
5. Kollektiiv töötab loomingulises otsimisrežiimis;
6. Koolieelne lasteasutus pakub vanematele kompleksteenuseid õppe- ja kasvatusalal.
Missioon:

Koolieelne haridus on teadmiste, oskuste ja käitumisnormide kogum, mis loob
eeldused kooli- ja eraelus edukuseks.
Aidata kaasa laste ja nende vanemate integratsioonile Eesti ühiskonda.
Peamised ülesanded:
Tingimuste ja võimaluste loomine tervikliku isiksuse formeerimiseks, mis omab sotsiaalset tundlikkust, hingetundlikkust, enesekindlust, tähelepanelikkust ümbritsevate inimeste suhtes ja keskkonna väärtustamise oskust.

Laste tervise säilitamine ja tugevdamine, samuti nende emotsionaalse, moraalse, sotsiaalse, hinge-ja füüsilise arengu soodustamine.
Sisehindamissüsteemi lühikirjeldus
Koolieelses lasteasutuses KASEKE toimub süstemaatiline arendustegevus. Asutuse arendustegevuse aluseks on arengukava. Koolieelse lasteasutuse KASEKE arengukava määrab lasteaia visiooni laste arengust lähtuvalt, lasteaia personali strateegilised eesmärgid, õppeaasta prioriteedid ning arengukava tegevuskavas planeeritud tegevused toetavad ja tagavad strateegiliste eesmärkide saavutamist. 

Arengukava korrigeerimisel lähtutakse meie koolieelses lasteasutuses järjepidevalt sisehindamistulemustest.  Seega, võib süsteemset sisehindamist pidada lasteasutuse üheks arengueelduseks.

Käsitletavas lasteasutuses on olemas tõhus sisehindamise süsteem. Süsteem hõlmab sisehindamise eesmärke, selle läbiviimise korda, ajagraafikut, kasutatavaid meetodeid, informatsiooni kogumise ja selle töötlemise viise.

Sisehindamine tagab nimetatud koolieelses lasteasutuses eesmärgistatud tegevuse. Sisehindamise käigus analüüsib lasteasutus  põhitegevuste tulemuslikkust. Lasteasutuse juhtkond kaasab enesehindamisse sidusgrupid. Enesehindamise käigus annab lasteasutuse iga töötaja, juhtkond, kollektiiv tervikuna enda tegevusele hinnangu. Sisekontroll  lasteasutuses KASEKE tagab lasteaia personali õiguspärase tegevuse,  riiklike ressursside otstarbeka kasutamise ülesannete täitmisel, püstitatud eesmärkide saavutamise, võimaluse näha oma edusamme ja puudujääke ja anda hinnangu asutuse tegevuse tulemuslikkusele.
Eestvedamine ja juhtimine
Koolieelse lasteasutuse arendamise strateegiliste suundade määramine lähtub kaadrivõimalustest, personali potentsiaalist ja välisolukorrast, mis mõjub lasteasutuse tegevusele. Strateegia väljatöötamises osaleb kogu personal ning lapsevanemad, juhtkond arvestab nende arvamusi ja soove. Juhtkond annab regulaarselt juhtimisinfot kõikides lasteasutuse arendamise valdkondades. Lasteaia välissidemete laiendamine, kollektiivi soov areneda ja lasteaia soodne mikrokliima võimaldavad planeerida ja täita strateegilisi eesmärke aastate jooksul. Arengukava ja aasta tegevuskava on alus, et saavutada eesmärke, täita õppekava. Selliste dokumentide koostamiseks kasutatakse sisehindamise, laste, lapsevanemate ja personali rahulolu uuringute ja ankeetimise tulemused. Hindamise tegevus on arenemise ja planeerimise alus. Toimub hetkeseisu pidev analüüs ja parendustegevus. Juhtkond toetab uusi ideesid ja avalikkust.

2007-2009.aastatel oli osutatud eri tähelepanu pedagoogide koolitustele, laste tervise tugevdamise komplekssüsteemi loomisele ja teostamisele ning laste õpetamisele ja kasvatamisele, arvestades nende individuaalseid iseärasusi ja vajadusi.

Enne 2009.aastat lasteaias töötas 4 rühma, alates 01.01.2009.a. liitus lasteaed „Maasikas” meie lasteasutusega. Sellepärast on praegu lasteaias 8 rühma. 2009.aastal oli suunatud juhtimine uuendatud kollektiivi tiheda koostöö loomisele. Selle aasta jooksul toimus personali ootuste, soovide, võimaluste väljaselgitamine, mis aitas teha personali töö edukaks. Alates 2009.aastast on lasteaias ühevanuselised rühmad vastavalt KLS § 6. Lasteaia rühmade külastamine parendas ja stabiliseerus.
Parendusvaldkonnad

· Sisehindamise süsteemi täiendamine 

· Lasteaia tegevuse kajastamise täiendamine lasteaia veebilehe kaudu

Personalijuhtimine
Personali vastuvõtmine tööle toimub korras, mis on määratud kindlaks lasteasutuse Põhimääruses ja vastab Eesti seadustele. 2009.aastal oli uuendatud ja täiendatud „Narva koolieelse lasteasutuse Kaseke pedagoogi vaba ametikoha täitmiseks korraldatava konkursi läbiviimise kord”. Personali vastuvõtmine tööle ja kaadripaigutus toimub vastavalt tööseadusandlusele. Lasteasutuses on positiivne ja turvaline töökeskkond. Juhtkond arvestab personali arvamusi, selle väljaselgitamiseks viib erinevaid küsitlusi ja ankeetimisi läbi, annab töötajatele vajalikku infot ja tagasisidet. Personal võtab osa lasteaia meeskonnatööst (planeerimisest, arutlemisest, eesmärkide saavutamisest). 

Personali koolituse plaani koostamises arvestatakse kutsepädevuse täiendamise protsessi korraldamist:

· Huvide ja võimaluste arvestamine

· Kvalifikatsiooni tase

· Töötajal on võimalus valida kvalifikatsiooni viisi ja suunamist

· Koostöö kolleegidega

· Koolitus lähtub sisehindamise tulemustest

· Kutsepädevuse diagnostika

· Õppimine kõrgharidusasutustes

Lasteasutuses toimub personali koolituse tulemuste hindamine ja antakse tagasiside töötajatele. Nad kasutavad saadud teadmisi ja oskusi praktikal: eesmärkide saavutamine, kogemuste vahetamine kolleegidega, mentoritöö. Tulemuste tegemine toimub sisekontrolli, vestluste, ankeetimiste tulemuste põhjal. Lasteaed toetab personali arenemist ja karjäärikasvu. 2009. aasta jooksul osales õpetaja-algaja Tartu Ülikooli Narva kolledži kutseaasta programmis ja õpetaja-mentor toetas ta tegevust. Personali enesetäiendamine toimub mitte ainult pedagoogika valdkonnas, aga ka majandusalades. Juhataja suunab töötajaid, et nad vastutavad oma kutsekvalifikatsiooni tõstmise eest. Lasteasutuses töötavad pedagoogid, kes vastavad kvalifikatsiooninõuetele. 2007. ja 2008. aastal osalesid koolitustes 11 pedagoogi ja läbisid 574 tundi. 2009. aastal (pärast lasteaedade liitumist) töötasid juba 23 pedagoogi ja läbisid 1370 tundi. 

Lasteasutuses töötab piisavalt alaline ja loov personal. Pedagoogide seas lahkusid töölt 2007.-2009.aastate jooksul 2 pedagoogi ja alustasid töötada 2 pedagoogi. Alates 2009.aastast on lasteasutuses 1 õppealajuhataja ametikoht, sest tegutsevad praegu lasteaias 8 rühma. Seisuga 31.12.2009.a. töötas lasteaias 23 pedagoogi.

Lasteasutuses on koostatud „Narva koolieelse lasteasutuse Kaseke töötajate tunnustamise ja motiveerimise kord”. Samuti on koostatud lasteasutuse töötajate töö tulemuste hindamise kriteeriumid. Hindamine toimub regulaarselt töötajate töö tulemuslikkuse ja arenguvestluste põhjal. Tunnustatakse kõrgete ja silmapaistvate töö tulemuste, saavutuste eest. Juhataja pöörab eri tähelepanu personali tunnustamisele ja motiveerimisele. Antud süsteem alati areneb. 2009.aastal oli uuendatud ja täiendatud lasteaia personali tunnustamise ja motiveerimise süsteem töötajate ankeetimise tulemuste põhjal. Kahjuks piirab eelarverahastamine ainelise tunnustamise võimalusi.

Seisuga 31.12.2009.a. pedagoogide vanus:

	< 30
	30-39
	40-49
	>=50

	1
	5
	7
	10


Parendusvaldkonnad

· Personali tunnustamise ja motiveerimise süsteemi täiendamine

· Ainelise tunnustamise planeerimine

· Kõrgharidusasutuses pedagoogide õppimine

· Riigikeele valdamise taseme tõstmine

· Personali aktiivsuse stimuleerimine
Koostöö huvigruppidega
Koolieelne lasteasutus Kaseke reageerib sise- ja väljakeskkonna muutustele. Lasteasutus teeb koostööd lastevanemate, hoolekogu, koolide, laste, teiste lasteasutustega ning kultuurühiskondlikkude asutustega: Narva muuseumi, Kunstigalerii, teatri, Kesklinna raamatukogu, koori- ja muusikakoolidega.
Koostöö kooliga oli üsna süstemaatiline. Koolist olid saadud andmed laste õppeedukuse ja adapteerimise kohta. Erinevate ürituste planeerimisel lähtuti tagasiside tulemustest. Eduka koostöö aluseks on sõbralikud suhted juhataja, õpetajate, laste ja nende vanemate vahel.

Sotsiaalsidede areng toimub koostöös kultuuri- ja teaduskeskustega: Tartu Ülikooli Narva kolledži, Tallinna Pedagoogiline Seminari, „Intellekt” ja „Kersti Võlu” koolituskeskustega. Antud koostöö soodustab lapse hingearengut ja tema isiksuse rikastamist, täiendab konstruktiivseid suhteid lastevanematega. Samaaegselt võimaldab antud protsess pedagoogide pädevuse kasvu, tõstab lasteasutuse staatust, mis tõstab alushariduse kvaliteedi taset. Koostöö objekt on laps, tema huvid ning hoolitsused sellest, et iga pedagoogiline mõju lapsele oleks pädev, õige ja ohutu.
Koostöö teiste asutustega sisaldab:
· Rühmade plaani koostamine;

· Lastevanemate informeerimine üritustest;

· Kohtumiste läbiviimine, millised on suunatud asutuste koostöö probleemide väljaselgitamisele;

· Ühine kohtumine, kus arutletakse õppeaasta tulemusi.
Hoolekogu koosolekud viidi läbi vastavalt   töökavale ja/või vajadusele. Hoolekogu tegevust saab pidada üsna tõhusaks,  kuna enamik hoolekogu otsuseid viidi ellu. 
Hoolekogu mängis olulist rolli edukaks õppekasvatustööks eelduste loomisel. Nimelt on hoolekogu aktiivselt osalenud käsitletava lasteasutuse arengukava koostamisel ning on jälginud, et õppe- ja kasvatustegevus vastaks laste arengule. 

Selle aja jooksul olid kooskõlastatud hoolekoguga lasteasutuse aasta eelarve, lasteaia Maasikas liitumise protsess ning sellega seotud tähtsamad küsimused ja otsused, lasteaia rühmade moodustamine, lapse toidukulu päevamaksumus, lasteasutuse tegevuse aruanded, õppekava, arengukava jne.
Pedagoogiline nõukogu tegevus on väga oluline lasteasutuse arengu jaoks. See osaleb tähtsate otsuste tegemises, analüüsib õppe- ja kasvatustööd. Pedagoogiline nõukogu koosolekud toimuvad vähemalt 4 korda aastas, vajadusel rohkem.
Koolieelne lasteasutus Kaseke teeb tihedat koostööd Narva Linnavalitsuse kultuuriosakonnaga, osaleb erinevates üritustes ja projektides. Lasteasutuse pedagoogid osalevad linna metoodiliste ühingute töös, mis aitab tõsta oma pädevust ja läbi viia arendavaid üritusi laste jaoks linna tasandil.
Parendusvaldkonnad
· Hoolekogu töö aktiviseerimine
· Otsida uusi kontakte ja võimalusi koostööks
Ressursside juhtimine

Lasteasutuse eelarvetegevus baseerub arengukava põhisätete elluviimisel, materiaal-tehnilise baasi arengu perspektiivid on määratud arengukavas 2006.-2009.
Iga aasta koostatakse kulude aastaeelarvet arvestades lasteasutuse vajadusi, rahaliste vahendite kulutamine toimub vastavalt eelarve artiklitele. Toimub kavandatud eelarve vahendite kasutamise analüüs. Rahaline planeerimine on sihipärane. Toimub ka rahaliste ressursside mõju hindamine lasteasutuse tegevusele. Lasteasutuses tegutseb pidev lapsevanema osa määra tasumise kontroll. Materiaal-rahalise dokumentatsiooni pidamine on vastavalt reeglitele, milliseid määrab kindlaks tsentraliseeritud raamatupidamisosakond. 
2007.-2008. aastal oli teostatud akende vahetamise linnakava, ühe rühma ruumide remont. Antud töö võimaldas soojus- ja  elektrienergia säästmist, esteetilist ruumide välimust. 
Olid soetatud seadmed ja inventar köögi jaoks, mööblid personali ja laste jaoks.
2007. aastal hakkas töötada lasteasutuse kodulehekülg, mis jagab infot lastevanematele ja teiste huvitatud isikutele.
2008. aastal olid soetatud printer ja kserokoopiamasin, millised aitavad valmistada õppematerjale ja kasutada neid õppe- ja kasvatustegevustes.
2009. aastal olid lammutatud vananenud varikatused koostöös lastevanematega, mis võimaldas säästa eelarve rahalisi vahendeid suuruses 30 000 krooni.
2009.-2010. õppeaastal olid soetatud riigirahastamise abil õppematerjalid ja vahendid eesti keele kui teise keele õppeks 3-7-aastaste laste jaoks.

2009.-2010. õppeaastal oli paigaldatud tulekahjusignalisatsioon. 
2009.-2010. õppeaastal oli teostatud projekt „Koolieelse lasteasutuse Kaseke haljastamine” koostöös vabatahtlikkudega. Narva linn eraldas lisarahastamist inventari ja materjalide soetamiseks.
Parendusvaldkonnad
· Kaasata partnereid eelarve täiendamiseks lisavahenditega
· Projektide kirjutamine lasteasutuse mänguväljaku tingimuste parendamiseks
· Paigaldada tänavavalgustust mänguväljakul

· Ehitada uusi varikatuseid
· Teostada remonti tualettruumides rühmades nr 3, 4, 7, 8

· Teostada remonti muusikasaalis

· Teostada remonti 3. rühma pesuruumis

· Vahetada kanalisatsioonitorusid 2. rühmas

· Teostada lasteaia tara remonti ja värvimist

· Teostada lasteaia hoonete fassaadi remonti ja värvimist
· Teha magamisruume esimesel korrusel soojapidavaks

· Vahetada välisuksi

· Vahetada vananenud keskkütteradiaatoreid

· Uuendada mööblit

· Teostada remonti lasteasutuse koridore

Õppe- ja kasvatusprotsess
Lasteaia õppe- ja kasvatustegevuse aluseks on lasteaia Kaseke õppekava, mis lähtub Vabariigi Valitsuse määrusega kehtestatud koolieelse lasteasutuse riiklikust õppekavast. Õppe- ja kasvatustegevuse üldeesmärk on lapse mitmekülgne areng kodu ja lasteaia koostöös.

Sellest lähtuvalt toetab õppe- ja kasvatustegevus lapse kehalist, vaimset, sotsiaalset ja emotsionaalset arengut.

Õppe- ja kasvatustegevuse põhimõtted: 

· lapse individuaalsuse ja tema arengupotentsiaali arvestamine; 

· lapse tervise hoidmine ning liikumisvajaduse rahuldamine; 

· lapse loovuse toetamine; 

· mängu kaudu õppimine; 

· humaansete ja demokraatlike suhete väärtustamine; 

· lapse arengut ja sotsialiseerimist soodustava keskkonna loomine; 

· lapsele turvatunde, eduelamuse tagamine; 

· üldõpetusliku tööviisi rakendamine; 
· usalduslik kodu ja lasteaia koostöö;
· erinevate tegevuste lõimimine;
· Eesti kultuuritraditsioonide väärtustamine ning teiste kultuuride eripäraga arvestamine. 
Lasteaia õppekava on meeskonnatööna 2008/2009 õppeaastal koostatud dokument. Õppekavasse on võimalik muudatuste ettepanekuid teha õppeaasta lõpus toimuvas pedagoogilises nõukogus, kus vaadatakse parendusettepanekud üle ja vajadusel tehakse parandused. Õppekava on arenev dokument, seega tehakse õppeaasta vältel märkmeid õppekava toimimise kohta. 

Õppekava ja rühmade tegevuskavade koostamise protsessi on kaasatud ka lapsevanemad, seda nii läbi hoolekogu, kui ka läbi rühma ümarlaudade, kus antakse võimalus kaasa rääkida ja tutvustatakse õppekava ja rühma aasta tegevuskava koostamise aluseid.
2006.-2009. aastate jooksul töötas koolieelne lasteasutus Kaseke kunsti- ja esteetilises tegevussuunas. Selle aja jooksul oli koostatud ja rakendatud kunsti- ja esteetiline õppekava. Selle tegevussuuna põhiülesanne on laste  hingemaailma kujundamine, äratades huvi erinevate kunstiliikide vastu. Tegevus oli suunatud lapse meelelise kogemuse rikastumisele kõikides aktiivsuse liikides, erinevate kunstitegevuste korraldamisele, kunstitegevusesse lastevanemate kaasamisele.
Õppe- ja kasvatustegevuse kavandamisel ja läbiviimisel arvestatakse laste eripära: võimeid, keelelist ja kultuurilist tausta, vanust, sugu, terviseseisundit jms. Laps on õppe- ja kasvatustegevuses aktiivne osaleja ning tunneb rõõmu tegutsemisest. Last kaasatakse tegevuste kavandamisse, suunatakse tegema valikuid ning tehtut analüüsima.  Pedagoogid on tegevusi kavandades paindlikud, tehes vajadusel muudatusi kavandatud tegevustes. Rühmade õpetajad kaasavad erinevaid spetsialiste õppe- ja kasvatustegevuste kavandamisesse.
Lasteaias on mäng laste põhitegevus ja see pakub neile palju rõõmu ning lisaks sellele saavad lapsed mängust positiivseid emotsioone. Õppimine läbi mängu on lasteaialastele meelepärane ja sobiv õppimise vorm. Lasteaed on turvaline keskkond, kus lapsel on võimalus aktiivselt tegutseda nii üksi, grupis kui koos rühmaga. 
Enne rühma aasta tegevuskava koostamist õpetajate poolt, lepitakse kokku ühistest õppeaasta eesmärkidest (lähtudes õppekavas olevast õppe- ja kasvatustegevuse eesmärkidest ning arengukavast, eelmise õppeaasta õppe- ja kasvatustegevuste analüüsist), millest õpetajad lähtuvad. Rühmade õppe- ja kasvatustöö eesmärgid on  seotud  lasteaia eesmärkidega. 
Väga oluline eesmärk on õppimine läbi mängu, mille kaudu saavad erinevad eesmärgid täidetud. Huvitava mängulise tegevuse kaudu toimub laste sõnavara rikastumine, nende kõne grammatilise struktuuri  kujundamine, kommunikatiivsete oskuste arenemine. 
Õppe- ja kasvatustegevus rühmades toimub rühma aasta tegevus- ja nädalakava alusel.  Lähtuvalt lasteaia õppekavast ja rühma laste vanusest koostavad rühmade õpetajad oma rühma õppe- ja kasvatustegevuste õppeaasta tegevuskava augustikuu viimaseks nädalaks. Rühma õppeaasta tegevuskavast ja laste vanusest, eripärast ja soovist lähtudes koostavad õpetajad nädalakava, milles kajastuvad õppe- ja kasvatustegevuse valdkondade alusel eesmärgid, temaatika, õppesisu ja lõimitud tegevused, vajadusel viited kasutatavatele vahenditele. Õpetajad on laste arengu suunajad ning arengut toetava keskkonna loojad. Õppemeetodite, teemade ja vahendite valikul on õpetajal valikuvõimalus ja vabadus otsustada ning kaasata lapsevanemaid. Lapsi kaasatakse ka õppe- ja kasvatustegevuse kavandamisse, analüüsides lastega tehtud tegevusi ja vesteldes neid huvitavatest tegevustest. 
2009./2010. õppeaasta jooksul oli läbi töötatud rühma õppeaasta tegevuskava ja nädalakava ühine koostamise süsteem. Praegu nädalakava pannakse lapsevanematele stendile tutvumiseks iga nädala esmaspäeval. Samuti eesti keele kui teise keele õpetaja paneb rühma stendile erinevaid materjale, mis kajastavad tundide sisu, sõnavara, soovitusi lapsevanemate jaoks.

Samuti 2009./2010. õppeaasta jooksul õppisid õpetajad sõnastada lapsest lähtuvaid eesmärke. Õpetajad viivad õppe- ja kasvatustegevusi läbi alagruppidega, mis annab võimaluse hinnata eesmärkide saavutamist lastega. Õpetajad arvestavad ka lapse iseärasusi ja individuaalsust, sellepärast õppe- ja kasvatustegevuste pingitus on jõukohane iga lapse jaoks. Iga õpetaja püüab lahendata tekkivaid probleeme, leida vastuseid küsimustele, millised on seotud lapsest lähtuva metoodika rakendamisega.
Õpetajad kasutavad oma töös erinevaid lapsest lähtuvaid meetodeid. Õppetegevustes kasutatakse erinevaid meeli – nägemist, kuulmist, maitsmist, haistmist, kompimist. Tähtsal kohal on laste motiveerimine  ja eduelamuse võimaldamine. Hommikuringides arutatakse eesolev päev ühiselt läbi. Läbi mängu õppides on laps aktiivse osaleja rollis. Väga hinnatud on igasugused õppekäigud, mis on õpetajate poolt hästi planeeritud, sisukad, eesmärgistatud ja seotud nädalateemadega. Liikumistegevused toimuvad nii saalis kui ka õues. Muusikategevus toimub saalis. 

Õppe- ja kasvatustegevuste läbiviimisel õpime viima tegevusi mängu kaudu, lõimides erinevaid õppe- ja kasvatusvaldkondi. Sellise keskkonna loomine vajab veel õppimist ja harjumist õpetajate poolt. Lõimitud õppe- ja kasvatustegevus on tulemuslikum, sest  laste huvi on kõrgem tegevuse sisu vastu, täidetakse rohkem ülesandeid, lastel on rikastatud kogemus.
Iga õpetaja analüüsib püstitatud eesmärkide täitmist ja fikseerib oma kokkuvõtteid õppe- ja kasvatustegevuse päevikus. Samuti arutlevad õpetajad omavahel tegevuste sisu, tulemusi ning uute plaanide sisu. Muusika- ja liikumisõpetajad analüüsivad pärast tegevuse läbiviimist, mida on vaja veel õppida, mida korrata, mida kinnistada. Mõnikord analüüsivad toimunud tegevust ka koos rühmaõpetajatega ja üheskoos arutatakse, kuidas ja missuguste meetoditega edaspidine tegevus paremini toimib. Selline tihe koostöö aitab saavutada eesmärke kiiremini ja loovamalt.

Logopeedid panevad kirja läbiviidud tegevused lastega ja analüüsivad, kas laps saavutas eesmärgi ja vastavalt sellele kavandavad järgmise tegevuse. Analüüs tehakse iga lapse arengu kohta ja see kajastub individuaalsetes kõnekaartides.  

Huvitegevus toetab õppe- ja kasvatustegevust ning võimaldab lastele saada kogemusi väljapoolt oma lasteaeda. Lasteasutuses on loodud traditsioon - Narva Kunstigalerii ja Narva Muuseumi külastamine. Iga kuu osalevad lapsed praktilistes tundides, saavad erinevad teadmisi ja oskusi. Rahulolu ankeetide analüüsi põhjal võib öelda, et antud huvitegevus meeldib nii lastele kui ka lapsevanematele.  
Terviseedendustöö on väga oluline lasteasutuse tegevuse valdkond, millele pöörab lasteaia meeskond suurt tähelepanu. Sisekontrolli raames kontrollitakse lasteaias rühma- ja olmeruumide puhtust, ruume ohutust. Sisekontrolli tulemused märgitakse tervishoiutöötaja poolt koostatud sisekontrolli vormi, kasutatakse sisehindamises. 
Oma igapäeva toimetuste ja tegemistega püüame kujundada lastes tervislikku eluviisi. 
Lasteaias on olemas haigestumuse profülaktika üritused ning on loodud tingimused laste tervise säilitamiseks: 

· Karastuse läbiviimine

· Tervistusmeetmed

· Korrigeerimisharjutused aiarühmades

· Ratsionaalne laste liigutusaktiivsuse korraldamine

· Soojusrežiimi kinnipidamine (laste riided on vastavalt ilmale)
Tervishoiutöötaja teeb pidevat koostööd õpetajatega, vajadusel konsulteerib neid ja lastevanemaid. Tervishoiutöötaja käib vaatlemas liikumistegevusi laste rühi seisukohast. Lasteasutuses on koostatud laste tervistusmeetmete kava:
· Õpetajad iseseisvalt uurivad materjale tervislikust elulaadist
· Tingimuste loomine laste tegevuseks vaba ajal

· Mööbli tagamine vastavalt laste kasvule ja keha proportsioonile

· Koostöö lastevanematega tervisliku elulaadi kujundamises 
Väga oluline on tervisliku toidu pakkumine meie lasteaias. Menüü koostatakse kõiki tervisliku toitumise aspekte silmas pidades, arvestades, et lastele oleks tagatud vajalik päevane kogus kaloreid toiduga.  Õpetajad püüavad kujundada õigeid toitumisharjumusi juba varases lapseeas. 

Terviseedendamine on igapäevane tegevus, millele pööratakse pidevalt tähelepanu, seda nii õppekasvatustegevustes kui ka igapäeva toimetustes. Igapäevane õues viibimine ja aktiivne liikumine ning tervislik toitumine toetavad laste tervist. Terviseedendustöö piisavalt head tulemused näitab lasteaia külastatavus, mille andmed on esitatud tabelis.

Lastaia külastatavus:
	2007/2008 õ.-a.
	2008/2009 õ.-a.
	2009/2010 õ.-a.

	68,8%
	71,4%
	65,7%


Lasteaia külastatavus on piisavalt kõrge, aastal 2009/2010 on olemas väike langevus, aga see oli seotud gripiepideemiaga, kui väga suur protsent lastelt oli haige perioodil jaanuar-aprill.

Lasteaed osaleb erinevates üritustes, millised toetavad laste tervist. Näiteks, 2009.-2010.õa. korraldas Narva Linnavalitsuse Kultuuriosakond „Koolieelsete lasteasutuste olümpiamängud”, kus meie lasteaia lapsed koos oma lapsevanemate ja õpetajatega said osa võtta erinevatest konkurssidest ja võistlustest. Samuti lapsed osalesid projektis „Hamba seiklus”, kus aasta jooksul lapsed täitsid oma vihiku ja õppisid hoolitsema oma hammaste eest.
Lasteaia Kaseke põhiväärtuseks on laps ning tema individuaalsete omadustega arvestamine. Väärtustatakse koostööd lasteaia personali ja pere vahel, mille käigus luuakse turvaline ja lapsesõbralik keskkond, et laps kasvaks sõbralikuks, kaaslastega arvestavaks, õpihimuliseks, loovaks ja leidlikuks, tervislikku eluviisi pooldavaks, kombekaks, töökaks, ümbritsevat keskkonda hoidvaks, pere ja kodumaad austavaks inimeseks.

Pedagoogid toetavad lapsevanemaid nõustades neid vajadusel õppe- ja kasvatusküsimustes.

Arenguvestlustes lapsevanematega leiame ühised kasvatusväärtused, mida me ühises koostöös kujundame ja hoiame.

Lapse arengu jälgimise ja analüüsimise üldeesmärk on koguda informatsiooni, mida saab vajadusel jagada teiste pedagoogide ja vanematega ning kasutada tegevuste planeerimisel, arvestades laste individuaalseid vajadusi. Lapse arengu analüüsimisel lähtutakse õppekavas toodud lapse arengu eeldavatest tulemustest erinevates valdkondades ja üldoskustes. Laste arengu analüüsi tegemiseks on välja töötatud ja kasutusele võetud lapse arengu jälgimise tabelid. Lapse arengu vaatluslehte täidavad õpetajad kaks korda aastas – sügisel ja kevadel. Kevadel koostavad õpetajad lisaks vaatluslehele täiendavalt kirjeldava lapse arengu analüüsi aasta jooksul toimunud edusammudest. Hindamine viiakse läbi rühmaõpetajate, muusika – ja liikumisõpetajate  ja logopeedi koostööna ning fikseeritakse 2x aastas.
Koolivalmiduse hindamise aluseks on riikliku õppekavaga määratud 6.-7a. laste eeldatavad üldoskused ja  arengunäitajad. Aprillis viivad rühmaõpetajad läbi  testi kooliminejate lastega ning annavad tagasisidet vanematele.
Lapse arengu jälgimiseks koostatakse igale lapsele arengumapp. Arengumapi koostamise eesmärgiks on koguda erinevaid töid, mis annavad ülevaate laste saavutustest ja arengust pikema perioodi jooksul. Arengumappi kogutakse lapse arengu vaatluslehed, arenguvestluste kokkuvõtted, lapse arengu analüüsid, vanemate küsitluslehed, laste joonistused ja kunstitööd. Arengumapi tutvustus on sissejuhatuseks arenguvestlusel lapsevanematega, kuid soovi korral on vanemal võimalus alati lapse arengumapiga tutvuda. Kord aastas viivad rühmaõpetajad läbi arenguvestluse lastevanematega, vajadusel mitu korda aastas. Lasteaias on välja töötatud arenguvestluste läbiviimise kord ja arenguvestluste läbiviimise küsimustikud. Laste toetus toimub tulemuste põhjal.
Lapse arengu hindamine on süsteemne, järjepidav. Toetab koostööd erinevate spetsialistide vahel ja annab info lapsevanemaga arenguvestluseks ja õppetöö planeerimiseks.
Õppe- ja kasvatustöös arvestatakse laste individuaalse arenguga. Lapse arengu toetamine toimub läbi igapäeva tegevuste ja õppekava kogu päeva vältel. 

Õppeaasta lõppedes toimub pedagoogide ümarlaud laste arengust kokkuvõtete tegemiseks ja uute tegevussuundade määramiseks. Õppeaasta alguses viib logopeed läbi laste kõneuuringu. Selle uuringu tulemuste alusel koostatakse logopeedilist abi saavate laste nimekirja. Logopeed viib läbi tegevused kõige 5-7-aastaste lastega ning võimalusel ka nooremate lastega, kui nendel on tõsised kõneprobleemid. Lapse arengu toetamiseks toimuvad logopeedi konsultatsioonid lastevanematele. Lapse arengut toetavad arenguvestlused lapsevanemaga, kus koostatakse ühised kokkulepped lapse arendamiseks. 

Logopeedi teenust kasutavad lapsed 

	
	2007/2008
	2008/2009
	2009/2010

	Laste arv
	18
	17
	34


Alates 2009.aastast on võimalik võimaldada logopeedilist abi umbes 30 - 35 lastele. 

Lasteasutuse eduka töö korraldamiseks on väga oluline arvestada laste ja nende vanemate arvamusi. Kevadel selgitatakse lastevanemate ja lapse rahulolu lasteaiaga välja. Rahulolu väljaselgitamine toimub lapsevanema ja lapse rahulolu ankeedi ja intervjuu kaudu.
Laste ja nende lastevanemate rahulolu kohta tähtsamad tulemused on esitatud järgmises tabelis.
	
	Kuidas lapsele lasteaias meeldib?
	Kuidas lapsevanem on rahul lasteaiaga ?

	
	vahel meeldib

vahel ei
	on rahul
	
	vahel meeldib

vahel ei
	on rahul
	

	2008/2009
	10%
	35%
	2008/2009
	10%
	35%
	2008/2009

	2009/2010
	5%
	35%
	2009/2010
	5%
	35%
	2009/2010


Tänu lastevanematega tihedale koostööle selle küsitluse tulemused on piisavalt head, lastele lasteaias meeldib, vanemad on rahul lasteaiaga. Oma töös püüame arvestada vanemate soovi ning leida võimaluse kõike probleemi lahendada. 

Parendusvaldkonnad

· Täiendada lasteaia õppekava

· Uuendada ja täiendada lasteasutuse arendavat esemekeskkonda

· Täiendada lapse arengu hindamise süsteemi
· Tõsta õppe- ja kasvatustegevuste planeerimise kvaliteeti

· Täiendada jalatuskäikude tegevuste korraldamist ja läbiviimist

· Täiendada koostööd rühmade õpetajate ja spetsialistide vahel

· Aktiviseerida meeskonnatööd

· Uuendada ja täiendada materjale, õppevahendeid, kirjandust metoodikakabinetis
Sisehindamise aruanne on tutvustatud 30.08.2010.a õppenõukogus (30.08.2010.a koosoleku protokoll nr 4). 

Hoolekogu kooskõlastus: 

Hoolekogu esimees ……………………….…………………….................. 

(allkiri, kuupäev) 
Haridusasutuse pidaja kooskõlastus: 

……………………….…………………….................. 

(allkiri, kuupäev) 
……………………….…………………….................. 

(allkiri, kuupäev) 
Kinnitan: 

Juhataja ……………………….…………………….................. 

(allkiri, kuupäev)

